Baby’s in Black

«Baby's in Black» er en sang av The Beatles som ble skrevet av Lennon/McCartney. Sangen ble først utgitt 4. desember 1964 på gruppens fjerde album Beatles for Sale. I USA ble den først utgitt 15. desember 1964 på albumet Beatles '65.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

I august 1964 hadde John Lennon nylig flyttet inn i Kenwood; en villa i Saint George's Hills i Weybridge. Siden han foreløpig ikke hadde førerkortet, ble det som oftest til at Paul McCartney kjørte en cirka times lang tur fra 57 Wimpole Street til Kenwood for å skrive ferdig sanger.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 49/59Google Maps – veibeskrivelse «Baby's in Black» ble skrevet av begge to og ble påbegynt på et hotellrom mens de var på turné sommeren 1964. Barnesangen «Oh Dear! What Can the Matter Be?» (også kalt «Johnny's So Long at the Fair») starter med ordene «oh dear! what can.....» og går valsetakt. Så det kan hende at Lennon og McCartney lekte litt med den barnesangen før det hele utviklet seg til å bli «Baby's in Black».MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 96/97 Sangen ble ferdig skrevet hjemme hos Lennon.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 175

Lennons venn fra studentårene, Bill Harry, mener det ble spekulert i Liverpoolkretsene at tekstens kvinne var Astrid Kircherr som sørget over tapet av sin kjæreste Stuart Sutcliffe som døde i april 1962.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 57 Verken Lennon eller McCartney har bekreftet eller avbekreftet dette i intervjuene hvor de kommenterer sangen.

 Innspilling 

«Baby's in Black» var den første sangen som gruppen spilte inn for albumet Beatles for Sale, og dette skjedde 11. august 1964 i Abbey Road Studios. De spilte inn 14 tagninger hvorav kun fem av dem var komplette gjennomkjøringer. De fleste ble avbrutt i introduksjonen grunnet at George Harrison slet litt med å få til den  rette «feelingen» der han prøvde seg fram på gitarens vibratoarm.Lewisohn, Mark (1988). The Beatles Recording Sessions. s. 47 I stereo er det lett å høre at Lennon og McCartneys vokal er dobbelt innspilt. Det samme med Harrisons sologitar hvor han i riffene spilte på samme tone, men med en oktavs forskjell.  Ringo Starr la på en tamburin, noe som høres spesielt mot slutten.

 Musikere og instrumenter 

John Lennon: akustisk gitar, vokal
Paul McCartney: bass, vokal
George Harrison: sologitar (innspilt to ganger)
Ringo Starr: trommer, tamburin

«Baby's in Black» ble med i repertoaret på The Beatles' konserter fra og med desember 1964 til deres siste i San Francisco 29. august 1966.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5  s. 196/199/209/226/362

 Filmopptak hvor The Beatles fremfører «Baby's in Black» 

Palais des Sports i Paris – 20. juni 1965 (De spilte to konserter denne dagen, og filmopptaket er fra den andre).Lewisohn, Mark (1992). The Complete Beatles Chronicle s. 196
Shea Stadium i New York City – 15. august 1965Lewisohn, Mark (1992). The Complete Beatles Chronicle s. 199/200
Nippon Budokan Hall i Tokyo – 30. juni 1966Lewisohn, Mark (1992). The Complete Beatles Chronicle s. 227
Nippon Budokan Hall i Tokyo – 1. juli 1966 (De spilte to konserter denne dagen, og filmopptaket er fra den første).

23. november 1964 befant gruppen seg i Wembley Studios i London og mimet til blant annet «Baby's in Black». (De øvrige sangene de mimet til var «I Feel Fine», «She's a Woman» og «Kansas City»/«Hey-Hey-Hey-Hey»). Dette ble kringkastet fire dager senere på britisk fjernsyn i programmet Ready, Steady, Go!.Lewisohn, Mark (1992). The Complete Beatles Chronicle s. 178

Et opptak fra 29./30. august 1965 i Hollywood Bowl, Los Angeles ble utgitt på CD singlen Real Love i 1996. Lennons introduksjon er fra 29. august, mens selve sangen er fra dagen etter.Real Love – informasjon på omslaget som fulgte med utgivelsen.

Referanser

 Eksterne lenker 
 Sangteksten (presentert på The Beatles' offisielle webside).

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964